**SAVAITĖS PLANAS**

**Tema: „Knygelės“.** Kovo 30 d. – balandžio 3 d.

Rekomenduojama pamokėles daryti 2-3 kartus per savaitę, po 30-35 min. Visą savaitę ir neformaliai atkreipti dėmesį į temą, ugdyti vaiko suvokimą, žodyną, kalbinius gebėjimus pagal ją (taip geriau įtvirtinsite žinias).

Ko sieksime?

* Ugdyti foneminį suvokimą, garsinės analizės ir sintezės įgūdžius, dėmesio sukaupimą, atmintį;
* Mankštinti artikuliacinį aparatą;
* Tikslinti kalbos gramatinį taisyklingumą: žodžiais su priesagomis: *-esnis, -esnė, -iausias, -iausia.*
* Plėtosime žodyną žodžiais, jų junginiais, susijusiais su savaitės tema;
* Plėtosime pasakojimą, rišliąją kalbą, savarankiškai sudarant sakinius, vartojant įvairių laipsnių būdvardžius ir kitas kalbos dalis.
1. Užduotis:

Skirti žodžius, su garsu R. Žodžio RŪTOS analizė ir sintezė. Skaityti skiemenis ir dviskiemenius žodžius su raide R (užrašome ant spalvoto popieriaus, ar ant paprasto popieriaus spalvotu rašikliu, galite naudoti kilnojamas raideles, jei turite ir skaitome: RA, RO, AR, OR. RO-PĖ, RO-MA, OR-KA, AR-KA ar kt..)

Užduotėlei atlikti reikės raidžių. Jei namie neturite abėcėlės su atskiromis raidelėmis, tiesiog jas užrašykite ant skirtingų popieriaus lapelių, galite pasitelkti visokias priemones, kokias turite namie – magnetines abėcėles, rašymo lentutes, kaladėles...

Pirma sakome garsus, žiūrime ar vaikas išgirsta nurodytą garsą. Kai išgirsi, kad sakau R, suplok (patrepsėk, uždėk kaladėlę ant bokšto, mes kamuoliuką į krepšelį, verk karoliuką ar kt.).

Sakome: R, A, O, R, N, D, R, L, O, R, R, Š... Tau puikiai pavyko, šaunu!

Dabar sakysiu skiemenis. Užduotis ta pati.: RA, RO, PA, NO, LY, OR, DY... Tau puikiai pavyko, šaunuolis!

Dabar sakysiu žodžius. Užduotis tokia pati.: RATAI, MAMA, LĖLĖ, KATĖ, ROMA, RYTAS, DEGA, LOJA, ORKA, RAUDONA, LIETUS, DĖDĖ, AŠAKA, PORAI. Super!

Pagiriame, duodame penkis, pasidžiaugiame su vaiku, kai atlieka užduotį teisingai. Jei nepavyksta, kartojame, ką reikia daryti: suploti, kai išgirsti R. Jei negirdi - nieko nedaryk, lauk, nespėliok. ☺ Jeigu vaikui niekaip nesiseka, galite sustoti, pasufleruoti, kad jau reikėjo suploti.

Tuomet pasiimame popieriaus lapą ar kitas priemones, kurių turite namie, ant kurių galime rašyti. Pasakome žodį „RŪTOS“. Kartojame, bandome nustatyti visus garsu iš eilės, po vieną. Pirmiausia turime išgirsti, įvardyti garsą ir tik tada užrašyti. Pirmas garsas – R. Šaunu, užrašome. Klausome, kol antras garsas – tariame tęsdami garsą žodyje ilgai, kiek reikia, kad vaikas jį identifikuotų ir išskirtų, jei paprastai tariant neišskiria.

1. Užduotis: artikuliacinė mankšta. Pridedamas R garso mokymosi eiliškumas. Jeigu vaikas dar netaria šio garso, šiai užduočiai skiriate daugiau dėmesio ir laiko, nuosekliai priešais veidrodį mankštinate burnytę, po truputį tardami TTTTTR, DDDDDDR mėginate išgauti garsą.

Jei vaikas puikiai taria garsą R, atlikite apie 5 pratimukus po 5 kartus ir keliaukite toliau.

1. Užduotis:

Plėtojame žodyną sąvokomis, susijusiomis su knygomis. Žodžiais ir jų junginiais: **ant, apačioje**, **iš**, rašytojas, plona, spalvota, juodai/balta (pasakymas – juodu ant balto) stora, versti, atversti, užversti, **viršuje**... Knygos lapas, knygų spinta/lentyna, pasakų knygos, spausdintos raidės, spausdina, viršelis, puslapis, spalvotos knygos, knygos be paveikslėlių, eilėraščių knygos, poetas, sakytinė, rašytinė kalba, spaustuvė, knygynas, biblioteka, iliustracijos, vadovėliai, kalendoriai...

**Kaip jau supratote, šią savaitę turėti priemonių gana paprasta – naudokite turimas knygas.** Lyginkite jas tarpusavyje (stora, plona, lengva, sunki, didelė, maža, smagi, patinkanti, įdomi, neįdomi, nepatinkanti ir pan. skaitykite pasirinktą knyga, vėliau užduokite klausimus apie turinį: ką veikė? Kas? Kur? Kada? Kodėl? Ką matome puslapio **viršuje**, ką matome puslapio **apačioje**? Kur padėta knyga? Iš kur paėmėme knygą?

Galime kalbėtis pagal tokį planelį: kas tai yra? Knyga. Kas rašo knygas? (autoriai, rašytojai, poetai... paaiškiname, plačiau vaikui pasakojame, kas kokias knygas rašo). Kas jas spausdina? (Leidyklos/leidėjai, spaustuvės. Plačiau paaiškiname). Kokios būna knygos pagal paskirtį? (suaugusiųjų/ vaikų knygos. Eilėraščių, faktų, grožinės literatūros knygos ir pan...) pasirenkame knygas ir papasakojame vieni kitiems apie jas „Kieno kokia knyga“. Galite žaisti, kad esate knygų autoriai ar leidėjai ir pristatote žiūrovams savas knygas.

Interaktyvios priemonės : programėlė „Sliekas bevardis“ <https://www2.lrt.lt/vaikams/ikimokyklinukams/8-programeles/1635-sliekas-bevardis>, pabaigą galite sukurti patys. Programėlė „Knygos kelias“ <https://www2.lrt.lt/vaikams/ikimokyklinukams/8-programeles/1625-knygos-kelias>.

Prieš miegą visuomet rekomenduojama paskaityti pasaką, jei tai dar nėra jūsų šeimos ritualas, šią savaitę, kalbant apie knygas, būtinai apsilankykite pasakų pasaulyje ☺ Į pagalbą galite pasitelkti klausomas įrašytas pasakas, parsisiųsdami programėlę „LRT pasakos“ (į telefoną ar planšetę) ar klausytis pasakų youtube grojaraštyje: <https://www.youtube.com/playlist?list=PLAKlUfCfEeeivL6hwMi5InOYYmI0KFU0e>.

Jei vaikas jau jaučiasi „dičkis“ ir pasakų nenori, skirkite laiko kartu pavardyti vaikų enciklopediją, vaikišką knygą ☺

1. Užduotis:

Sudarinėti ir kalboje vartoti įv. laipsnių būdvardžius ir derinti juos su kitomis kalbos dalimis.

Pvz.: Mano knyga spalvinga, o sesės spalvingiausia. Mano knyga plonesnė, nei tėčio. Tėčio knyga pati storiausia. Raudonas pieštukas ilgesnis už mėlyną pieštuką ir pan.

 SĖKMĖS! Logopedė Viktorija